奉酬楊少監見寄退居遣興之什
作者：李建中
朝代：宋

paragraphs: 賢哲道相扶，經綸本近侍。
風雲如有會，霄漢寧無志。
月窟桂抱林，粉闈丹漆地。
一何華給束，而謂浮名遂。
堆積圖史書，朝昏鉛槧事。
登瀛才力劣，對問神魂愧。
步驟古人蹤，含虛郡子器。
獻言既無狀，出守連移次。
持憲懷真剛，退藏生寤寐。
欲邀丘壑老，靜坐樵魚帥。
顥氣留丹田，尺宅分品位。
寥寥洞府境，落落煙霞意。
金簡題上青，與茲塵土異。